SUDERINTA:

Joniškio r. Skaistgirio gimnazija

Ikimokyklinio ugdymo skyrius

,,Paukščiukų“ grupės

ugdomosios veiklos ilgalaikis planas

2019 m.

( ILGALAIKIS PLANAS PARENGTAS REMIANTIS IKIMOKYKLINIO UGDYMO PROGRAMA ,,TIPU TAPU‘‘, PATVIRTINTA JONIŠKIO RAJONO SAVIVALDYBĖS TARYBOS 2016 M. RUGPJŪČIO 25 D. SPRENDIMU Nr.T -136)

 Sudarė: Auklėtojos

 Stasė Jonaitienė ir Odeta Vaitiekūnienė

GRUPĖ:  ,,PAUKŠČIUKŲ‘‘

VAIKŲ AMŽIUS: 4-6 metai.

PEDAGOGAI:

Auklėtoja Stasė Jonaitienė

Auklėtoja Odeta Vaitiekūnienė

VAIKŲ GRUPĖS SAVITUMAS.

Grupę lanko 20 vaikų: 9 mergaitės ir 11 berniukų. Šiais mokslo metais turime daug naujokų, kurie nebuvo lankę darželio. Keletas vaikų atėjo iš „Meškiukų“ grupės.Jie netruko apsiprasti su nauja grupe, lengvai adaptavosi prie grupės aplinkos. Grupės vaikučiai gana judrūs: mėgsta judrius žaidimus, lauke žaidžia su kamuoliais. Keletas vaikų labai mėgsta stalo žaidimus, įvairius konstruktorius. Yra vaikų turinčių meninių sugebėjimų. Vaikai mėgsta muzikinio ugdymo, kūno kultūros užsiėmimus. Grupės tradicija tapo pasakų prieš miegą skaitymas. Įgyvendinsime idėją paminėti paukščių sugrįžimą į gimtinę, kaip „Paukščiukų“ grupės gimtadienį. Daugelis grupės vaikų yra savarankiški, viską atlieka be suaugusiųjų pagalbos. Kas rytą ir vakarą bendraujame su tėveliais, dalijamės informacija, kaip vaikas jautėsi, kaip jam praėjo diena darželyje. Stengiamės kuo daugiau tėvelius įtraukti į įvairią grupės veiklą.

TIKSLAS:

Atsižvelgiant į pažangiausias mokslo ir visuomenės raidos tendencijas, kurti sąlygas, padedančias vaikui tenkinti prigimtinius, kultūrinius, taip pat ir etninius, socialinius, pažintinius poreikius.

UGDYMO(SI) UŽDAVINIAI:

1. Padėti atsiskleisti individualiems vaikų poreikiams ir gebėjimams, pritaikant ir įgyvendinant ugdymosi turinį.
2. Saugoti ir stiprinti vaiko fizinę ir psichinę sveikatą, ugdyti sveikos ir saugios gyvensenos įgūdžius, tenkinti judėjimo poreikį.
3. Priimti vaiką tokį, koks jis yra, gerbti ir palaikyti vaiko žaidimą, sudaryti sąlygas jo plėtotei, garantuojant vaiko saugumą, turiningą, džiugų ir kūrybišką ugdymą.
4. Bendradarbiaujant su šeima, visuomene, padėti vaikui suprasti jį supantį pasaulį įvairiais pasaulio pažinimo būdais, sudaryti sąlygas pačiam tyrinėti, atrasti.
5. Ugdyti vaiko bendravimo ir bendradarbiavimo įgūdžius, bendraujant su bendraamžiais ir suaugusiais, skatinti laikytis bendravimo etikos, dorovinių elgesio normų, keistis pažintine informacija, padėti perimti įvairias komunikavimo priemones.
6. Ugdyti vaiko kūrybiškumą, saviraiškos gebėjimus, padėti vaikui suvokti meno kūrinių vertę, ugdyti pagarbą lietuvių tautos tradiciniam menui, skatinti vaikus save išreikšti įvairiomis meno priemonėmis ir būdais.

UGDYMO TURINYS:

|  |  |  |
| --- | --- | --- |
| MĖNUO | PLANUOJAMA UGDOMOJI VEIKLA | PASIŪLYMAI, KOMENTARAI |
| Sausis | *SAUGI APLINKA- SAUGUS VAIKAS .* Siekti, kad vaikai sužinotų ir įsitikintų, kokie pavojai slypi aplinkoje( elektra, saugus elgesys kieme, gatvėje ir kt.), sugebėtų susikaupti darbui, žaidimui. Pamokančių istorijų klausymas ir analizavimas. |  |
|  | *DRAUGYSTĖS SPINDULĖLIS.* Pokalbiai apie draugystę, kaip reikia elgtis įvairioje aplinkoje, mandagumo taisyklės, palinkėjimai draugui, mandagus elgesys prie stalo. Knygelės “Gero elgesio mokyklėlė“ analizavimas. |  |
|  | *BALTOS LANKOS, JUODOS AVYS.* Tyrinėti, skatinti pažinti knygų turinį, pažadinti norą domėtis knygelėmis, jas skaityti, žiūrėti iliustracijas, atrasti simbolius- raides. Apsilankyti mokyklos bibliotekoje. | Rytmetis “KNYGELIŲ ŠALYJE“ miestelio bibliotekoje. |
|  | *KELIAUJAM Į PASAKŲ ŠALĮ.* Pasakų skaitymas, aptarimas, inscenizavimas. Ko mus moko įvairių pasakų herojai. Pasakų knygelės kūrimas, iliustracijų piešimas. Mano mėgstamiausia pasaka.  | Dalyvavimas šventėje „Mes iš pasakos“ |
| Vasaris | *NAMELIS NORS IR PO SMILGA.* Pokalbiai apie namus. Kur gyvena žmonės (namų adresas), kokius namelius statosisau įvairūsgyvūnai, kokie jų pavadinimai. Svajonių namo piešimas. | Darbelių paroda „Mano trispalvė“ |
|  | *MANO TĖVIŠKĖLĖ LIETUVA.* Ugdyti, kad vaikai pažintų valstybės simbolius, juos pavadintų, susipažintų su Lietuvos istorija, menu, papročiais. Vėliavėlių gaminimas, himno klausymas. | Šventė „ MANO GIMTOJI ŠALIS- LIETUVA“ |
|  | *KAD BADAS BŪTŲ NEBAISUS .* Kaip galime žiemą globoti paukštelius, žvėrelius, įrengti jiems lesyklėlę, lesinti, stebėti juos. Kokie paukšteliai lieka pas mus žiemoti. |  |
|  | *LŪŽO LEDO TILTAI...* Siekti, kad vaikai pajaustų Užgavėnių nuotaiką, įsijaustų į jų šurmulį, pokštavimą, darbus. Kaukių gaminimo būdai. Užgavėnių papročiai. |  |
| Kovas | *SPALVŲ PASAULYJE.* Susipažinti ir įtvirtinti spalvas ir jų pavadinimus, rasti juos supančioje aplinkoje įvairių spalvų daiktus. |  |
|  | *PIRMIEJI PAVASARIO DAIGELIAI.* Sėjami ir sodinami augalai (svogūnai, pupelės ir t.t.), kambarinių augalų priežiūra, puikios ir gražios aplinkos kūrimas. |  |
|  | *PAUKŠTELIŲ GRĮŽTUVĖS.* Paukštelių stebėjimas aplinkoje, balsų klausymas ir pamėgdžiojimas, kūrinėlių klausymas, piešimas, lipdymas, aplikavimas. | GRUPĖS GIMTADIENIO RYTMETIS |
|  | *METŲ KARUSELĖ.* Suprasti metų laikų pasikeitimus gamtoje, žmogaus gyvenime. Laiko matavimo priemonės ( laikrodis, valanda, diena, savaitė) |  |
| Balandis | *MAŽOS MAŠINĖLĖS MAN LABAI PATINKA...* Transporto priemonių įvairovė( automobiliai, lėktuvai, laivai) Kam jie skirti, jų reikšmė žmogaus gyvenime. |  |
|  | *VABALAI, VABALIUKAI...* Susipažinti su įvairiausių rūšių vabalais: jų nauda, žala gamtai, jų mityba, išvaizda... | Paroda „Velykų margutis“  |
|  | *KIŠKUČIO MARGUČIAI.* Velykų šventės papročiai, simboliai, kodėl marginame kiaušinius, puošiame namus verbomis ir laukiame šios pavasario šventės. Puošime Velykų medelį, ridensime margučius, žaisime žaidimus. | Rytmetis „EINA KIŠKIS TAKELIU, SU MARGUČIŲ KREPŠELIU “ |
|  | *PAVASARIO PRANAŠAI.* Stebėsime gamtos atbudimą, pražįstančias gėles( snieguolės, žibutės ir kt.) Pražydinsime medžių šakeles, stebėsime, kaip paukšteliai randa namelius. | Dalyvavimas gimnazijos gimtadienio šventėje. |
| Gegužė | *TU, MAMYTE , MAN ŽEMĖJ BRANGIAUSIA.* Pagarba, gražūs žodžiai, darbeliai skirti mamai. Eilėraštukai, atvirukai, dovanėlės mamai. | Šventė“ MAMYTE, MAMYTE- PIEŠIU TAU SAULYTĘ...“ |
|  | *TĖTIS IR MAMA – MES GRAŽI ŠEIMA.* Mokslo metų užbaigimas. Žaidimų dienos, piešimas įvairia technika. Bendras piešinys su tėveliais. | Popietė“ TĖTIS IR MAMA- MES GRAŽI ŠEIMA“ |
|  | *SODAI SUŽYDĖJO, PIEVOS SUŽALIAVO.* Susipažinti su pievoje augančiais augalais, vabaliukais. Saugoti ir neskriausti. |  |
|  | *DRĄSŪS, STIPRŪS, VIKRŪS*. Pokalbiai apie sporto naudą žmogui, veikla su kamuoliais, lankais ir kitomis sporto priemonėmis. Sveika mityba, vitaminai. |  |
| Birželis | *SVEIKA, GRAŽUOLE, VASARA.* Pokalbiai apie saulės bei vasaros pramogų teikiamą naudą ir žalą.  |  |
| Rugsėjis | *SVEIKAS, RUGSĖJI.* Pažintis su naujai atvykusiais į grupę vaikais, aplinka, priemonėmis. Pokalbiai apie tai, kas padeda susidraugauti; mandagūs žodeliai, pasidalijimas žaislais, kvietimas žaisti, bendri pomėgiai, elgesio taisyklės. | Dalyvavimas tarptautiniame švietimo įstaigų bendruomenių ekologinio-socialinio švietimo projekte,,SAULĖTO ORANŽINIO TRAUKINIO KELIONĖ“ iki 11 mėn. 16 d. |
|  | *TĖTIS, MAMA IR AŠ.* Pokalbiai ir pasakojimai apie šeimos narius, jų pomėgius, tradicijas, šeimos narių vardai, laisvalaikis, profesijos. |  |
|  | *GRYBŲ KARALYSTĖJE.* Susipažinti su grybų išvaizdos detalėmis, skiriamaisiais bruožais (valgomi, nuodingi). Grybų spalvos, formos, kur auga, grybų lyginimas (didelis-mažas) |  |
|  | *NUSKAMBĖJO SODAI OBUOLIAIS.* Vaisių ir uogų nauda žmogui, spalvų įvairovė, formos, dydis, pavadinimai, produktai gaminami iš vaisių ir uogų. Uogienės ragavimas. | Daržovių paroda Rudens paradas“ |
| Spalis | *DARŽO DOVANOS.* Daržovių pavadinimai, kaip jos auginamos; kokios daržovių atsargos ruošiamos žiemai; koks daržovių skonis, kvapas, spalva. | Rytmetis “RUDENS GĖRYBIŲ JUOSTA“ |
|  | *SUKAS LAPŲ KAMUOLIAI.* Augmenijos( žolės, medžių) pokyčių stebėjimas, tyrinėjimas, aptarimas. Gamtinės medžiagos rinkimas. Eksperimentai su spalvomis (akvarelė, pieštukai, kreidelės). Orų permainos. | Paroda „Rudeninė puokštė“ |
|  | *KAS PUOŠIA IR ŠILDO?* Kokius rūbus dėvime įvairiais metų laikais ir oru; rūbų paskirtis, berniukų ir mergaičių aprangos ypatumai: rūbų gamyba; siuvėjo ir mezgėjo profesijos. |  |
|  | *NEPTŪNO KARALYSTĖJE*. Kokie gyvūnai gyvena vandenyje, kuo minta, kokie jų jaunikliai, gyvenimo būdas (gyvena vandenyje, sausumoje). , nauda žmogui. Akvariumo gaminimas. |  |
| Lapkritis | *GYVŪNAI MAŽIEJI DRAUGAI*. Aptarti namų augintinius, jų priežiūrą, jauniklius. Ką namie augina, ką norėtu auginti. Gyvūnų grožis ir ištikimybė. Savo augintinio pristatymas. |  |
|  | *UŽAUGĘS NORĖČIAU BŪTI.* Susipažinti su įvairiomis profesijomis; ką dirba įvairių profesijų žmonės; pasvajoti, kuo norėtų būti vaikai užaugę. Kokių profesijų žmonės juos žavi. |  |
|  | *MANO SKAIČIAI.* Suprasti, kad daiktų kiekis nepriklauso nuo formos, spalvos, lyginti, grupuoti daiktus; įsiminti simbolius (skaičius). Sąvokos „daugiau-mažiau“. Kelintiniai skaitvardžiai. |  |
|  | *DUONOS RIEKELĖJE ŽIEMKENČIO KELIAS.* Duonos kelio iki mūsų stalo aptarimas, pagarba duonai( kaip negalima elgtis)Patarlės, priežodžiai, pasakos apie duoną. | Edukacinė išvyka į duonos kepyklą. |
| Gruodis | *BRENDA PAMIŠKE ŽIEMA* Žiemos požymiai, orai būdingi žiemai, gamtos pasikeitimas žiemą; žiemos pramogos; sniego, ledo stebėjimas ir tyrinėjimas. | Paroda „Advento vainikas“ |
|  | *AUGU SVEIKAS IR STIPRUS.* Pokalbiai apie tai, kas mums padeda augti sveikais( sveikas maistas, higiena, buvimas gryname ore); dantukų priežiūra, švaros priemonės. | Dalyvavimas adventiniame edukaciniame renginyje- šventėje. |
|  | *KALĖDŲ STEBUKLO BELAUKIANT...* Eglutės grupėje puošimas; atvirukų, palinkėjimų kūrimas, pasakų klausymas; pasiruošimas Kalėdų Senelio sutikimui, programos ruošimas. | Šventė “PRIE KALĖDINĖS EGLUTĖS“ |
|  | SNIEGO SENĮ PASTAČIAU... Sniego senių lipdymas kieme; kūrinėlių skaitymas, aptarimas; kur dingsta besmegeniai sušilus orams. Besmegenių piešimas įvairiomis technikomis. |  |